Danmarks bedste bagdel sidder på 23-årige Pernille Jensen fra Fjerritslev. Tirsdag aften viste hun den frem i Nordjylland LIVE.

Det kan være en fordel at have en god bagdel. Det erfarede 23-årige Pernille Jensen fra Fjerritslev i sidste uge, hvor hun løb med sejren i Ekstra Bladets "Battle of the Butts 2014". - Jeg tilmeldte mig egentlig bare konkurrencen for sjov, siger Pernille Jensen. Pernille Jensen, som nu bor i Aalborg, har rent ud sagt Danmarks bedste røv, og det har krævet hårdt arbejde i fitnesscentret at få det. - Jeg laver masser af squats og går op ad trapperne i stedet for at tage elevatoren, fortæller Pernille Jensen, som i Nordjylland LIVE demonstrerede, hvad der skal til, for at få landets bedste bagdel. Se hele klippet i videoen over artiklen.